Blaze7451/Wiki-th-20250601 huggingface dataset:
สโมสรฟุตบอลเมืองกาญจน์ ยูไนเต็ด

สโมสรฟุตบอลเมืองกาญจน์ ยูไนเต็ด เป็นสโมสรฟุตบอลสมัครเล่นในประเทศไทย โดยเป็นทีมจากจังหวัดกาญจนบุรี เคยแข่งขันในไทยลีก 2 เมื่อฤดูกาล 2564–65 ปัจจุบันเล่นในไทยแลนด์ อเมเจอร์ลีก โซนภาคตะวันตก

**ประวัติสโมสร**
สโมสรฟุตบอลเมืองกาญจน์ ก่อตั้งขึ้นโดยชูศักดิ์ แม้นทิม ใน พ.ศ. 2552 โดยเข้าร่วมการแข่งขันฟุตบอลอาชีพครั้งแรก โดยใช้ชื่อ "สโมสรฟุตบอลเมืองกาญจน์ เอฟซี" โดยร่วมการแข่งขันฟุตบอลลีกภูมิภาค ดิวิชัน 2 ฤดูกาล 2553 มี ฐิติ สุโกรัตน์ เป็นหัวหน้าผู้ฝึกสอนคนแรก
ต่อมาในปี พ.ศ. 2555 ได้มีการเปลี่ยนแปลงการบริหารงานสโมสร โดย อิศเรศ รัศมีฤกษ์เศรษฐ์ ได้เข้ามาดำรงตำแหน่งประธานสโมสร ประเทศ บุญยงค์  เป็นผู้จัดการทีม และประเสริฐ ช้างมูล เป็นหัวหน้าผู้ฝึกสอน โดยได้เปลี่ยนชื่อสโมสรเป็น "สโมสรฟุตบอลเมืองกาญจน์ ยูไนเต็ด" โดยใช้ชื่อดังกล่าวเข้าร่วมการแข่งขัน ตั้งแต่ฤดูกาล 2556 เป็นต้นมา
ในการประชุมสภากรรมการ สมาคมกีฬาฟุตบอลแห่งประเทศไทย ครั้งที่ 4 ประจำปี 2565 เมื่อวันที่ 28 มิถุนายน พ.ศ. 2565 ได้มีมติพิจารณากรณีเกี่ยวกับสโมสรที่จะเข้าร่วมการแข่งขัน ไทยลีก 2 ฤดูกาล 2565–66 โดยสโมสรฟุตบอลเมืองกาญจน์ ยูไนเต็ด ไม่ได้รับใบอนุญาตในการเข้าร่วมการแข่งขัน (Club Licensing)

**ตราสโมสร**
ตราประจำสโมสรเป็นรูปค้างคาว โดยมีที่มาจากค้างคาวคุณกิตติซึ่งเป็นสัตว์เลี้ยงลูกด้วยนมที่เล็กที่สุดในโลก โดยถูกค้นพบครั้งแรกที่จังหวัดกาญจนบุรี

**สนามเหย้า**
สนามกลีบบัวแบบพาโนราม่า
สนามกลีบบัว
สโมสรฟุตบอลเมืองกาญจน์ใช้สนามกีฬาจังหวัดกาญจนบุรี (กลีบบัว) เป็นสนามเหย้า โดยสนามแห่งนี้รองรับผู้ชมได้ถึง 18,000 คน เคยถูกใช้งานในไทยลีกและกีฬาเยาวชนแห่งชาติมาแล้ว

**ผู้เล่น**

**ผู้เล่นชุดปัจจุบัน**

** ผลงานของสโมสรในแต่ละฤดูกาล **

**อ้างอิง**

**แหล่งข้อมูลอื่น**
 MuangkanUnited
เมืองกาญจน์
หมวดหมู่:สโมสรกีฬาที่ก่อตั้งในปี พ.ศ. 2552
หมวดหมู่:สโมสรฟุตบอลที่ยุบทีมในปี พ.ศ. 2565
หมวดหมู่:สโมสรฟุตบอลที่ยุบทีมในประเทศไทย
หมวดหมู่:สิ้นสุดในประเทศไทยในปี พ.ศ. 2565
สโมสรฟุตบอลเพชรบุรี

สโมสรฟุตบอลเพชรบุรี เป็นอตีตสโมสรฟุตบอลอาชีพในประเทศไทยโดยเป็นทีมจากจังหวัดเพชรบุรี เคยเล่นใน ลีก ดิวิชั่น 2 

**ประวัติสโมสร**
หลังจากเสร็จสิ้นการประชุมคณะอนุกรรมการพิจารณาคุณสมบัติทีมที่เข้าร่วมการแข่งขันฟุตบอลลีกภูมิภาคดิวิชั่น 2 เมื่อวันที่ 1 ธ.ค. 52 เพื่อหาข้อสรุปเกี่ยวกับสโมสรฟุตบอลอาชีพในระดับภูมิภาคที่จะเข้าร่วมการแข่งขันประจำซีซั่น 2010 ซึ่งเราก็จะเห็นได้ว่ามีหลายๆสโมสรผุดใหม่ขึ้นมาเพื่อเตรียมโม่ศึกฟุตบอลอาชีพรายการนี้โดยเฉพาะ
ไม่เว้นแม้แต่เหล่าขุนพล “นักสู้วัวทโมน” เพชรบุรี เอฟซี ภายใต้การนำทัพของโต้โผใหญ่อย่าง “ชัยยะ อังกินันทน์” นายกองค์การบริหารส่วนจังหวัดเพชรบุรีในฐานะประธานสโมสร เพชรบุรี เอฟซี พร้อมคณะกรรมการสโมสร ซึ่งก็ได้จัดงานแถลงข่าวเปิดตัวการจัดตั้งทีมฟุตบอลเพชรบุรี เอฟซี อย่างเป็นทางการไปแล้วเมื่อวันที่ 14 ธ.ค.52 ตามนโยบายของรัฐบาลรวมถึงแผนยุทธศาสตร์การพัฒนาจังหวัดเพื่อให้เยาวชนรวมถึงประชาชนทั่วไปภายในจังหวัดเพชรบุรีมีความรักในการออกกำลังกาย และเล่นกีฬาแถมยังเป็นการส่งเสริมสุขภาพอนามัยก่อให้เกิดความสามัคคีรวมถึงการมีส่วนร่วมในการชมและเชียร์ทีมฟุตบอลจังหวัดบ้านเกิด อีกทั้งยังเป็นการพัฒนาและส่งเสริมการสร้างอาชีพให้แก่เด็กและเยาวชนเพื่อพัฒนาสู่อาชีพ, การส่งเสริมการท่องเที่ยวของจังหวัดเพชรบุรีอีกทางหนึ่งอีกด้วย
และหลังจากที่ได้มีการประกาศแต่งตั้งคณะทีมงานในการดูแลทีมฟุตบอลขึ้นมาอย่างเป็นทางการอย่าง “เฮียเซี๊ยะ”สาโรจน์ ธีรจารุกุล ปธ.สภา อบจ.เพชรบุรี รวมถึงเลขาฯ และฝ่ายการเงินสโมสร เพชรบุรี เอฟซี พร้อมด้วย วิโรจน์ นุชถาวร ผู้จัดการทีม รวมถึง สมชาย มากมูล กุนซือลูกหม้อเจ้าของดีกรีบีไลเซนส์ให้เข้ามาดูแลทีมแบบเต็มตัวในการลุยศึก ด.2 ซีซั่นหน้า 

**สนามเหย้า**
สโมสรฟุตบอลจังหวัดเพชรบุรี ใช้สนามกีฬากลาง จ.เพชรบุรี(สนามกีฬาดอนคาน)เป็นรังเหย้า โดยในส่วนของสนามแข่งขันที่ได้มีการปรับปรุงพื้นสนามหญ้าแบบใหม่หมด พร้อมกับได้มีการซ่อมแซมในส่วนของบริเวณที่ไม่เรียบร้อยให้มีความพร้อมรับศึกการแข่งขันต่างๆ ที่จะเกิดขึ้น รวมถึงตัวอัฒจันทร์ที่ได้มีการปรับแต่งให้มีความสมบูรณ์ด้วยการทาสีสลับระหว่างสีแดง-น้ำเงิน แลเห็นแล้วดูมีความสดใสเพื่อรองรับบรรดาแฟนคลับเมืองเพชร ที่จะเข้ามาสร้างสีสันประจำการแข่งขันในฤดูกาลหน้า ซึ่งสนามกีฬากลาง จ.เพชรบุรี ตอนนี้สามารถรองรับแฟนบอลได้ประมาณ 3,000 คน แต่หากหลังจากที่ทางด้าน ชัยยะ อังกินันทน์ นายกอบจ.เพชรบุรีในฐานะประธานสโมสรเพชรบุรี เอฟซี มีแผนที่จะยกระดับสนามเหย้าแห่งนี้ให้มีความพร้อมรองรับการแข่งขันในระดับนานาชาติ ด้วยงบประมาณที่ตั้งไว้ราว 30 ล้านบาท พร้อมกับจะมีการก่อสร้างอัฒจันทร์เพิ่มเติม ซึ่งก็คาดว่าหากทุกอย่างเสร็จสมบูรณ์ ก็จะสามารถจุผู้ชมได้มากถึง 5,500 คนเลยทีเดียว ส่วนในเรื่องความสว่างของไฟสนามก็จะเป็นอย่างแรกที่ทางเพชรบุรี เอฟซี จะเร่งดำเนินการให้เป็นไปตามมาตรฐานของสมาคมฟุตบอลฯ กำหนดนั้นคือ 1,000 ลักซ์ เพราะจากแผนที่วางเอาไว้สำหรับการแข่งขันซีซั่น 2010นั่นคือเกมในบ้าน เพชรบุรี เอฟซี จะแข่งขันกันในช่วงเวลา 17.00 น. เพื่อรอให้แฟนฟุตบอลชาวเพชรบุรีใช้เวลาหลังเลิกงานเข้าไปให้กำลังใจสโมสรฟุตบอลบ้านเกิดได้อย่างไม่มีติดขัด 

**อ้างอิง**

**แหล่งข้อมูลอื่น**
  เว็บไซต์สโมสรฟุตบอลจังหวัดเพชรบุรี date=2010-01-27 -  FacebookPhetburi FC
เพชรบุรี
หมวดหมู่:สโมสรกีฬาที่ก่อตั้งในปี พ.ศ. 2552
เพชรบุรี
สโมสรฟุตบอลปราจีนบุรี ยูไนเต็ด

สโมสรฟุตบอลปราจีนบุรี ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดปราจีนบุรี ปัจจุบันลงแข่งขันในระดับไทยแลนด์ อเมเจอร์ลีก 

**ประวัติสโมสร**
สโมสรฟุตบอลปราจีนบุรี ยูไนเต็ด ส่งทีมเข้าร่วมการแข่งขันลีกภูมิภาคในปี พ.ศ. 2553 เป็นปีแรก โดยเข้าร่วมในการแข่งขันลีกภูมิภาคดิวิชั่น 2 ภาคกลางและตะวันออก โดยงบประมาณในการทำทีมมี 2 ล้านบาท โดยได้รับการสนับสนุนจากสมาคมกีฬาจังหวัดปราจีนบุรี อบจ.ปราจีนบุรี และได้รับการสนับสนุนชุดแข่งขันและชุดฝึกซ้อม จากบ.ตาบูโด้ เป็นเงินประมาณ 5 แสนบาท โดยจุดประสงค์ในการก่อตั้งสโมสรนั้น เพื่อให้เด็กเยาวชนในจังหวัดปราจีนบุรัได้มีเวทีทดสอบฝีเท้า เพื่อหาประสบการณ์ในการเล่นฟุตบอล และพัฒนาไปสู่การเล่นฟุตบอลระดับอาชีพในอนาคต และเป็นการส่งเสริมให้เยาวชนในจังหวัดได้หันมาเล่นกีฬาฟุตบอล และใช้เวลาว่างให้เกิดประโยชน์

**สนามแข่งขัน**
สนามกีฬากลางจังหวัดปราจีนบุรี มีการปรับปรุงพื้นสนามและติดแอร์ห้องพักนักเตะและนักกีฬา รวมทั้งห้องพักผู้ตัดสิน ถือว่าเป็นสนามแข่งในแถบภาคกลางที่ได้มาตรฐานและพร้อมที่จะรองรับการแข่งขันฟุตบอลในระดับอาชีพ

**ผลงานแบ่งตามฤดูกาล**

**อ้างอิง**
ปราจีนบุรี
หมวดหมู่:สโมสรกีฬาที่ก่อตั้งในปี พ.ศ. 2553
สโมสรฟุตบอลปทุมธานี ยูไนเต็ด

สโมสรฟุตบอลปทุมธานี ยูไนเต็ด เป็นสโมสรฟุตบอลในประเทศไทย ตั้งอยู่ที่ตำบลบึงน้ำรักษ์ อำเภอธัญบุรี จังหวัดปทุมธานี 
โดยสโมสรฟุตบอลปทุมธานี ยูไนเต็ด ถือเป็นสโมสรที่เปลี่ยนผู้บริหาร เปลี่ยนสนามเหย้า รวมถึงชื่อสโมสรมาแล้วหลายครั้ง โดยก่อตั้งในชื่อ ปทุมธานี เอฟซี และเปลี่ยนชื่อเป็น ปทุมธานี กปน. ยูไนเต็ด , ปทุมธานี วิสต้าวิลล์ ยูไนเต็ด และ ปทุมธานี ยูไนเต็ด

**ประวัติสโมสร**

**ปทุมธานี เอฟซี**
สโมสรก่อตั้งขึ้นในปี พ.ศ. 2553 โดยองค์การบริหารส่วนจังหวัดปทุมธานี ภายใต้ชื่อว่า สโมสรฟุตบอลจังหวัดปทุมธานี หรือ ปทุมธานี เอฟซี มีนาย ชาญ พวงเพ็ชร์ นายกองค์การบริหารส่วนจังหวัดปทุมธานีในขณะนั้นเป็นประธานสโมสรคนแรก และส่งทีมเข้าร่วมการแข่งขันในรายการของสมาคมฟุตบอลแห่งประเทศไทยเป็นครั้งแรก ในการแข่งขันลีกภูมิภาค ดิวิชัน 2 ฤดูกาล 2553 โดยใช้สนามกีฬาธรรมศาสตร์ รังสิต เป็นสนามเหย้า ก่อนจะจบฤดูกาลแรกด้วยอันดับที่ 10
หลังจบฤดูกาลแรก นายชาญ พวงเพ็ชร์ ได้ลาออกจากตำแหน่งประธานสโมสร ทำให้สโมสรขาดสภาพคล่องทางการเงิน โดยสโมสรได้นายวีระศักดิ์ ฮาดดา นายกองค์การบริหารส่วนตำบลคลองสาม เข้ามาทำหน้าที่ประธานสโมสรคนต่อมา และมีการเจรจากับผู้บริหารของโรงพยาบาลนวนคร เพื่อเข้ามาเป็นผู้สนับสนุนหลักของสโมสร โดยสโมสรได้เตรียมเปลี่ยนชื่อเป็นปทุมธานี-นวนคร เอฟซี ตามผู้สนับสนุนหลักในฤดูกาล 2554
ฤดูกาล 2554 สโมสรใช้ชื่อในการแข่งขันว่า ปทุมธานี-นวนคร เอฟซี และเปลี่ยนมาใช้สนามฟุตบอลหมู่บ้านธนารมย์ เป็นสนามเหย้า แต่ทำการแข่งขันไปได้เพียง 2 เดือน ก็ต้องประสบปัญหาผู้สนับสนุนหลักถอนตัว ทำให้สโมสรต้องเปลี่ยนกลับมาใช้ชื่อว่า ปทุมธานี เอฟซี ตามเดิม  และต้องย้ายสนามเหย้าอีกครั้ง เมื่อสนามฟุตบอลหมู่บ้านธนารมย์ ได้ถูกใช้เป็นสนามฝึกซ้อมของสโมสรฟุตบอลโอสถสภา ทำให้ไม่สามารถใช้งานเป็นสนามเหย้าได้ สโมสรจึงได้เปลี่ยนมาใช้สนามกีฬาเฉลิมพระเกียรติ คลอง 6 อำเภอธัญบุรี เป็นสนามเหย้าแทน และแข่งขันจนจบฤดูกาล โดยสโมสรจบฤดูกาลด้วยอันดับที่ 14 หรืออันดับ 3 จากท้ายตาราง ในโซนกรุงเทพและตะวันออก

**อ้างอิง**

**แหล่งข้อมูลอื่น**
  เว็บไซต์สโมสรฟุตบอลจังหวัดปทุมธานี date=2011-01-19 -  เว็บไซต์สมาคมกีฬาจังหวัดปทุมธานี- ปทุมธานี-ยูไนเต็ด-358199307542338
ปทุมธานี
หมวดหมู่:สโมสรกีฬาที่ก่อตั้งในปี พ.ศ. 2553
สโมสรฟุตบอลสระแก้ว

สโมสรฟุตบอลสระแก้ว เป็นอดีตสโมสรฟุตบอลอาชีพในประเทศไทย ตั้งอยู่ที่อำเภอเมือง จังหวัดสระแก้ว 
สโมสรก่อตั้งขึ้นในปี พ.ศ. 2553 ในชื่อ สระแก้ว ยูไนเต็ด ก่อนจะเปลี่ยนชื่อเป็น สระแก้ว ซิตี้ และเปลี่ยนเป็น สโมสรฟุตบอลสระแก้ว หรือ สระแก้ว เอฟซี 

**ประวัติสโมสร**

**ลีกภูมิภาค ดิวิชั่น 2**
สโมสรก่อตั้งขึ้น ในปี พ.ศ. 2553 ในชื่อ สระแก้ว ยูไนเต็ด โดยนายสรวงศ์ เทียนทอง ซึ่งเป็นสมาชิกสภาผู้แทนราษฎร จังหวัดสระแก้ว ในขณะนั้น โดยได้ส่งทีมเข้าร่วมการแข่งขันลีกภูมิภาค ดิวิชัน 2 ฤดูกาล 2553 กลุ่มภาคกลางและตะวันออก เป็นฤดูกาลแรก 
ในการแข่งขันฤดูกาลแรก สโมสรได้รับฉายาว่า ผีเสื้อไฟ และใช้สนามกีฬากลางอำเภออรัญประเทศ เป็นสนามเหย้า โดยสโมสรลงแข่งขันอย่างเป็นทางการนัดแรกเมื่อวันที่ 14 กุมภาพันธ์ พ.ศ. 2553 ในนัดที่แพ้สโมสรฟุตบอลเมืองกาญจน์ 3–0 ในฤดูกาลแรกสโมสรทำผลงานได้อย่างย่ำแย่เมื่อชนะเพียงแค่นัดเดียวตลอดทั้งฤดูกาล และแพ้ถึง 25 นัด ก่อนจะจบฤดูกาลด้วยอันดับสุดท้ายในตารางคะแนน
ฤดูกาล 2554 สโมสรเปลี่ยนชื่อเป็น สระแก้ว ซิตี้ โดยได้ฉายาว่า โคราชัน และเปลี่ยนมาใช้สนามกีฬากลางอำเภอวังน้ำเย็น เป็นสนามเหย้าแห่งใหม่  โดยจบฤดูกาลด้วยอันดับที่ 12 
ฤดูกาล 2555 สโมสรเปลี่ยนชื่ออีกครั้งเป็น สระแก้ว เอฟซี โดยได้ฉายาว่า นกงูเหล็ก และพัฒนาผลงานขึ้นมาจนจบฤดูกาลด้วยอันดับที่ 6 ก่อนที่ในฤดูกาล 2556 สโมสรจะย้ายสนามเหย้าจากสนามกีฬากลางอำเภอวังน้ำเย็น มาใช้สนามกีฬาองค์การบริหารส่วนจังหวัดสระแก้ว และทำผลงานในลีกได้ดีจนจบฤดูกาลด้วยอันดับที่ 3
จนกระทั่งในปี พ.ศ. 2558 ได้มีการเปลี่ยนแปลงตำแหน่งประธานสโมสร โดยนาย ทรงยศ เทียนทอง นายกองค์การบริหารส่วนจังหวัดสระแก้ว ซึ่งเป็นพี่ชายของนายสรวงศ์ เทียนทองประธานสโมสรคนเดิม ได้เข้ามาเป็นประธานสโมสรคนใหม่ และในฤดูกาล 2559 สโมสรได้จดทะเบียนเป็นนิติบุคคลเพื่อดำเนินธุรกิจในรูปแบบบริษัท จำกัด ภายใต้ชื่อ บริษัท สระแก้ว เอฟซี จำกัด และจบฤดูกาลด้วยอันดับ 4 และได้เลื่อนชั้นขึ้นไปเล่นในไทยลีก 3 โดยนับเป็นการเลื่อนชั้นครั้งแรกของสโมสร

**ไทยลีก 3**
เมื่อวันที่ 20 มกราคม 2565 ทางสโมสรได้สูญเสียประธานสโมสร นายทรงยศ เทียนทอง แต่สโมสรก็ยังสามารถแข่งขันไทยลีก 3 ฤดูกาล 2564–65 จนจบฤดูกาล โดยได้อันดับที่ 9 จากทั้งหมด 12 ทีม
ต่อมาทางสโมสรได้ถูกตัดสิทธิ์แข่งขันไทยลีก 3 เนื่องจากไม่ผ่านคลับไลเซนซิง ทำให้ไม่สามารถส่งทีมแข่งขันในไทยลีก 3 ฤดูกาล 2565–66 โซนภาคตะวันออกได้

**สนามเหย้า**
สโมสรใช้สนามเหย้าแห่งแรกคือสนามกีฬาอำเภออรัญประเทศ แต่ใช้ได้เพียงฤดูกาลเดียว ก็ได้ย้ายมาใช้สนามกีฬาอำเภอวังน้ำเย็น ในฤดูกาล 2554-2555 ต่อมาในฤดูกาล 2556 – 2565 สโมสรใช้สนามกีฬาองค์การบริหารส่วนจังหวัดสระแก้วเป็นสนามเหย้า

**ผลงานของสโมสรในแต่ละฤดูกาล**
 2563–64 - ไทยลีก 3 โซนภาคตะวันออก - อันดับ 10- 2564–65 - ไทยลีก 3 โซนภาคตะวันออก - อันดับ 9

**โลโก้ของสโมสร**

**อ้างอิง**

**แหล่งข้อมูลอื่น**
 Sakaeofootball
หมวดหมู่:สโมสรฟุตบอลในจังหวัดสระแก้ว
หมวดหมู่:สโมสรกีฬาที่ก่อตั้งในปี พ.ศ. 2553
หมวดหมู่:สโมสรฟุตบอลที่ปิดกิจการในประเทศไทย
สโมสรฟุตบอลมหาวิทยาลัยรังสิต

สโมสรฟุตบอลมหาวิทยาลัยรังสิต เป็นสโมสร ฟุตบอล ซึ่งเป็นตัวแทนทีมฟุตบอลของมหาวิทยาลัยรังสิต ซึ่งกำลังอยู่ในไทยแลนด์ อเมเจอร์ลีก โซนกรุงเทพและปริมณฑล

**ประวัติสโมสร**
สโมสรเลื่อนชั้นเข้ามาทำการแข่งขันใน ดิวิชั่น 2 2552 โดยได้เลื่อนชั้นจากการแข่งขัน ฟุตบอลถ้วย ข 2551 ต่อมาโดยฝ่ายจัดการแข่งขัน ได้กำหนดให้สโมสร ทำการแข่งขันในโซนกรุงเทพมหานคร และ ปริมณฑล โดยในปีแรก สโมสรจบอันดับที่ 8 ของตาราง

**ร่วมมือกับ เจดับบลิว กรุ๊ป**
ต่อมาใน ฤดูกาล 2553 ทางสโมสรได้ร่วมมือกับ สมาคมสโมสรเจดับบลิวกรุ๊ป ซึ่งในขณะนั้นลงทำการแข่งขันใน ฟุตบอลชิงถ้วยพระราชทานประเภท ข. ในการร่วมกันบริหารสโมสรอาชีพ โดยได้มีการเปลื่ยนชื่อสโมสรเป็น สโมสร มหาวิทยาลัยรังสิต-เจดับบลิวกรุ๊ป เอฟซี โดยในปีนั้น สโมสรสามารถคว้าตำแหน่ง รองชนะเลิศ การแข่งขันใน โซนกรุงเทพมหานครและปริมณฑล และสามารถเลื่อนชั้น ไปทำการแข่งขันใน ดิวิชั่น 1 2554 จากการเพลย์ออฟ เลื่อนชั้น/ตกชั้น โดยได้มีความร่วมมือกันทั้งสองฝ่ายจนถึงปี 2556

**กลับมาทำสโมสรเอง**
หลังจากที่สโมสรฯ ตกชั้น และ ยุติความร่วมมือร่วมกับ เจ ดับบลิว กรุ๊ป แล้วนั้น ก็ได้กลับมาใช้ชื่อ สโมสรฟุตบอลมหาวิทยาลัยรังสิต เหมือนเดิม และทำการแข่งขัน ฟุตบอลดิวิชั่น 2 ในโซนกรุงเทพมหานครและปริมณฑล ต่อมาในปี 2558 ได้มีความร่วมมือกับ สโมสรแอร์ฟอร์ซ เซ็นทรัล ในการพัฒนานักฟุตบอลเยาวชน โดยทางสโมสรแอร์ฟอร์ซฯ ได้ส่งนักฟุตบอล เข้ามาทำการแข่งขัน โดยเป็นไปในรูปแบบ ทีมพันธมิตร โดยมีนักฟุตบอลที่เป็นนักศึกษาของมหาวิทยาลัยเป็นแกนหลักของสโมสร

**เพลงประจำทีมสโมสรฟุตบอลมหาวิทยาลัยรังสิต**
1. I Could Have Danced All Night
2. My Heart Will Go On
3. I've Never Been To Me
4. Shall We Dance?
5. Unchained Melody
6. Time To Say Goodbye
7. To Love You More
8. Memory
9. Sailing
10. Wild Child
11. Imagine
12. Eternally
13. RSU FC
ไฟล์:JW RSUFC 2010.png|ฤดูกาล 2553
ไฟล์:JW RSUFC 2011.gif|ฤดูกาล 2554-2555
ไฟล์:RSU FC 1.jpg|ฤดูกาล 2556-2558
ไฟล์:FC Rungsit.jpg|ฤดูกาล 2559

**อ้างอิง**

**แหล่งข้อมูลอื่น**
 rangsituniversityfc
มหาวิทยาลัยรังสิต
หมวดหมู่:สโมสรกีฬาที่ก่อตั้งในปี พ.ศ. 2552
หมวดหมู่:มหาวิทยาลัยรังสิต
รังสิต
สโมสรฟุตบอลปากน้ำโพ

สโมสรฟุตบอลปากน้ำโพ หรือเรียกสั้นๆว่า ปากน้ำโพ เอฟซี เป็นสโมสรฟุตบอลซึ่งเป็นตัวแทนทีมฟุตบอลของมหาวิทยาลัยราชภัฏนครสวรรค์ ในปัจจุบันแข่งขันในไทยแลนด์ เซมิโปรลีก โซนภาคเหนือ ฉายาของสโมสรปากน้ำโพ คือมังกรทอง ซึ่งเป็นการละเล่นที่มีชื่อเสียงของเมืองปากน้ำโพ (อ. เมืองนครสวรรค์)แต่มักถูกเข้าใจผิดว่ามีฉายาว่า "เด็กปากน้ำโพ" หรือ "สิงห์ปากน้ำโพ"ปากน้ำโพ-NSRU มีสีประจำสโมสรคือสีเขียว-เหลืองเป็นสีเดียวกับสีประจำมหาวิทยาลัยราชภัฏนครสวรรค์ และจากการที่ปากน้ำโพ เอ็นเอสอาร์ยู เป็นทีมฟุตบอลตัวแทนระดับมหาวิทยาลัยจึงมีกลุ่มแฟนคลับไม่มากนัก นอกจากแฟนคลับของสโมสรแล้ว กลุ่ม "สิงโตแดง แฟนคลับ" ยังร่วมเป็นแฟนคลับของสโมสรฟุตบอลปากน้ำโพ เอ็นเอสอาร์ยู ด้วยในฤดูกาล 2555 สโมสรฟุตบอลปากน้ำโพ เอ็นเอสอาร์ยูได้ย้ายจากโซนกรุงเทพฯและปริมณฑลมาแข่งขันในโซนภาคเหนือ แฟนคลับกลุ่มหนึ่งจึงได้แยกตัวออกไปสร้างกลุ่มแฟนคลับของสโมสรฟุตบอลปากน้ำโพ เอ็นเอสอาร์ยูอย่างเป็นเอกเทศ 
ปัจจุบันสโมสรฟุตบอลปากน้ำโพ ยังเป็นสโมสรระดับกึ่งอาชีพ

**ประวัติ**
สโมสรฟุตบอลมหาวิทยาลัยราชภัฏนครสวรรค์เป็นสโมสรฟุตบอลที่ใช้นักแตะจากท้องถิ่นเป็นหลักโดยเฉพาะนักฟุตบอลที่เป็นนักศึกษาของมหาวิทยาลัย สโมสรเริ่มส่งทีมเข้าแข่งในรายการฟุตบอลถ้วยพระราชทาน และได้สิทธิ์เข้าแข่งขันฟุตบอลดิวิชั่น 2 ในโซนกรุงเทพฯและปริมณฑลจากการได้ตำแหน่งรองชนะเลิศฟุตบอลชิงถ้วยพระราชทานประเภท ข ในปี พ.ศ. 2551 ซึ่งถือว่าเป็นสโมสรจากต่างจังหวัดเพียงสโมสรเดียวในในโซนกรุงเทพฯและปริมณฑล
ในปี 2554 ได้เปลี่ยนชื่อสโมสรเป็น ปากน้ำโพ-มหาวิทยาลัยราภัฏนครสวรรค์ และสโมสรฟุตบอลปากน้ำโพ เอ็นเอสอาร์ยู ในเวลาต่อมา ในฤดูกาลนี้เอง พิษณุ งามสงวน กองหน้าตัวเก่งของสโมสรได้เซ็นสัญญาย้ายจาสโมสรฟุตบอลปากน้ำโพ เอ็นเอสอาร์ยู สู่สโมสรฟุตบอลมหาวิทยาลัยเกษตรศาสตร์ด้วยค่าตัว 50,000 บาท ถือเป็นครั้งแรกของวงการฟุตบอลอาชีพในจังหวัดนครสวรรค์ที่มีการโอนย้ายแบบมีค่าตัว 
ฤดูกาล 2012 (พ.ศ. 2555) สโมสรได้ย้ายมาทำการแข่งขันในโซนภาคเหนือ
ในฤดูกาล 2013 (พ.ศ. 2556) สโมสรได้ย้ายมาทำการแข่งขันในโซนกรุงเทพฯ และภาคกลาง

**สี่แควดาร์บี้**
ตั้งแต่มีระบบลีกอาชีพใน พ.ศ. 2542 สโมสรฟุตบอลปากน้ำโพ เอ็นเอสอาร์ยู และสโมสรฟุตบอลจังหวัดนครสวรรค์ ไม่เคยแข่งขันในลีกเดียวกันเลย จนกระทั่งในฤดูกาล 2555 สโมสรฟุตบอลปากน้ำโพ เอ็นเอสอาร์ยู ได้ย้ายเข้ามาแข่งขันในลีกภูมิภาค ดิวิชั่น 2 กลุ่มภาคเหนือ จึงทำให้เกิดการแข่งขันดาร์บี้แมทช์ขึ้นเป็นครั้งแรก ในวันที่ 4 มีนาคม 2555 โดยการแข่งขันนี้ยังไม่มีชื่อเรียกอย่างเป็นทางการ แต่ว่ามีการเรียกขานกันในหมู่แฟนคลับว่า "สี่แควดาร์บี้" แต่ก็มีอีกส่วนหนึ่งเรียกว่า เจ้าพระยาดาร์บี้ ด้วย ในฤดูกาล 2556 สโมสรฟุตบอลปากน้ำโพ เอ็นเอสอาร์ยูย้ายไปแข่งขันในกรุงเทพฯ และภาคกลาง ดาร์บี้แมชท์ในการแข่งขันที่เป็นทางการจึงยุติลง

**รายชื่อหัวหน้าผู้ฝึกสอน**

**ผลงาน**

**ผู้เล่น**

**ผู้เล่นชุดปัจจุบัน**

**อ้างอิง**

**แหล่งข้อมูลอื่น**
  เว็บไซต์แฟนคลับสโมสรปากน้ำโพ NSRU FC date=2011-06-11 -   เฟซบุ๊คทีมปากน้ำโพ NSRU FC-   ข้อมูลสโมสรปากน้ำโพ NSRU FC date=2021-09-19 
ปากน้ำโพ
หมวดหมู่:สโมสรกีฬาที่ก่อตั้งในปี พ.ศ. 2542
หมวดหมู่:ก่อตั้งในประเทศไทยในปี พ.ศ. 2542
สโมสรฟุตบอลมหาวิทยาลัยนอร์ทกรุงเทพ

สโมสรฟุตบอลมหาวิทยาลัยนอร์ทกรุงเทพ เป็นสโมสรฟุตบอลซึ่งเป็นตัวแทนทีมฟุตบอลของมหาวิทยาลัยนอร์ทกรุงเทพ ปัจจุบันกำลังแข่งขันอยู่ในไทยลีก 3 โซนภาคกลาง

**ประวัติสโมสร**
สโมสรได้ทำการจดทะเบียนสโมสรในปี พ.ศ. 2549 เพื่อส่งทีมเข้าร่วมแข่งขัน ฟุตบอลชิงถ้วยพระราชทานประเภท ง ประจำปี 2549 และเลื่อนชั้นขึ้นไปเล่นฟุตบอลชิงถ้วยพระราชทานประเภท ค, เลื่อนชั้นไปเล่นฟุตบอลชิงถ้วยพระราชทานประเภท ข และเลื่อนชั้นไปเล่นฟุตบอลลีกภูมิภาค ดิวิชั่น 2 ปี 2009 ภายในระยะเวลา 3 ปี ต่อมาในไทยลีก 4 ฤดูกาล 2561 สโมสรสามารถได้แชมป์ของโซนกรุงเทพและปริมณฑล ผ่านเข้าสู่รอบแชมเปียนส์ลีกและได้อันดับ 3 ทำให้ได้เลื่อนชั้นสู่ ไทยลีก 3 ใน ฤดูกาล 2562

**ผลงานของสโมสรในแต่ละฤดูกาล**

**เกียรติประวัติ**
 ไทยลีก 3
** ชนะเลิศ โซนกรุงเทพและปริมณฑล (3) : 2563–64, 2564–65, 2565–66

**ผู้เล่น**

**ผู้เล่นชุดปัจจุบัน**

**ผู้เล่นคนสำคัญในอดีต**
อานนท์ สังข์สระน้อย 
*กฤษดา เพี้ยนดิษฐ์
*วิรัช วังจันทร์ 
*มนตรี เหมใจบุญ
*ชานุกูล ก๋ารินทร์

**อ้างอิง**

**แหล่งข้อมูลอื่น**
 Northbkkfc

นอร์ทกรุงเทพ
นอร์ทกรุงเทพ
หมวดหมู่:มหาวิทยาลัยนอร์ทกรุงเทพ
นอร์ทกรุงเทพ
สโมสรฟุตบอลเกร็กคู สายไหม ยูไนเต็ด

สโมสรฟุตบอลเกร็กคู สายไหม ยูไนเต็ด เป็นสโมสรฟุตบอลในประเทศไทย ตั้งอยู่ที่จังหวัดปทุมธานี ปัจจุบันลงแข่งขันในระดับ ไทยแลนด์ อเมเจอร์ลีก โซนกรุงเทพและปริมณฑล
สโมสรก่อตั้งขึ้นในปี พ.ศ. 2555 จากการที่กลุ่มลูกทัพฟ้าซึ่งส่วนใหญ่เป็นศิษย์เก่าโรงเรียนจ่าอากาศได้เข้ามาเทคโอเวอร์กิจการของ สโมสรฟุตบอลนิวธัญบุรี ยูไนเต็ด หรือ โรสเอเชีย ในอดีต ก่อนจะเปลี่ยนแปลงชื่อสโมสรรวมถึงเปลี่ยนโลโก้เป็นแบบใหม่ และลงแข่งขันในชื่อ สโมสรฟุตบอลเกร็คคู ลูกทัพฟ้า ปทุมธานี เป็นครั้งแรกในเลกที่ 2 ของฤดูกาล 2555

**ประวัติ**

**โรสเอเชีย ปทุมธานี**
ในเดือนสิงหาคม พ.ศ. 2551 สโมสรฟุตบอลโรสเอเชีย ได้ก่อตั้งขึ้นมาจากศูนย์ฝึกฟุตบอลระดับเยาวชนของ ศุภชัย ศรีลาชัย และเริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2552 โซนภาคกลางและตะวันออก ในชื่อ สโมสรฟุตบอลโรสเอเชีย ปทุมธานี  ใช้สนามกีฬาเฉลิมพระเกียรติ คลอง 6 เป็นสนามเหย้า โดยศุภชัย ศรีลาชัย รับหน้าที่เป็นผู้ฝึกสอนด้วยตนเอง 
โรสเอเชีย ปทุมธานี มีโอกาสลงเล่นในถ้วยเอฟเอคัพ เป็นครั้งแรกเมื่อวันที่ 27 มิถุนายน 2552 ในเอฟเอคัพ 2552 รอบคัดเลือก ที่แพ้ให้กับสโมสรสมุทรปราการ เอฟซี 1-2  และจบฤดูกาลแรกด้วยอันดับสุดท้ายในดิวิชัน 2 โซนภาคกลางและตะวันออก

**โรสเอเชีย ยูไนเต็ด ธัญบุรี**
ในฤดูกาล 2553 สโมสรได้ย้ายมาแข่งขันในโซนกรุงเทพและปริมณฑล และเปลี่ยนชื่อสโมสรเป็น โรสเอเชีย ยูไนเต็ด ธัญบุรี แต่ผลงานในลีกยังคงย่ำแย่และจบฤดูกาลด้วยอันดับสุดท้ายในโซนกรุงเทพและปริมณฑล

**ธัญบุรี อาร์เอ ยูไนเต็ด และ นิวธัญบุรี ยูไนเต็ด=== 
ในฤดูกาล 2554 สโมสรเปลี่ยนชื่ออีกครั้งเป็น ธัญบุรี อาร์เอ ยูไนเต็ด และมีผลงานดีที่สุดนับตั้งแต่ก่อตั้งสโมสรโดยจบฤดูกาลด้วยอันดับที่ 12 จาก 16 สโมสรในโซนกรุงเทพและปริมณฑล
ฤดูกาล 2555 สโมสรได้ย้ายมาแข่งขันในโซนภาคกลางและตะวันออก และเปลี่ยนชื่อสโมสรอีกครั้งเป็น นิวธัญบุรี ยูไนเต็ด

**การเทคโอเวอร์**
ในเลกที่ 2 ของฤดูกาล 2555 สโมสรได้ถูกเทคโอเวอร์โดยกลุ่มลูกทัพฟ้าซึ่งส่วนใหญ่เป็นนักเรียนโรงเรียนจ่าอากาศรุ่น 35 และได้ยื่นเรื่องต่อคณะกรรมการจัดการแข่งขันอีกครั้งเพื่อขอเปลี่ยนโลโก้และชื่อสโมสรเป็น เกร็กคู ลูกทัพฟ้า ปทุมธานี ก่อนจะได้รับอนุมัติในเดือนสิงหาคม พ.ศ. 2555  และจบฤดูกาลด้วยอันดับที่ 14

**เกร็กคู ลูกทัพฟ้า ปทุมธานี**
ในฤดูกาล 2556 ภายหลังจากเทคโอเวอร์สโมสรนิวธัญบุรี ยูไนเต็ด พร้อมทั้งเปลี่ยนโลโก้และชื่อสโมสรไปเมื่อฤดูกาลกาลก่อนแล้ว ต่อมาสโมสรได้เปลี่ยนสนามเหย้ามาเป็นสนามกีฬาธูปะเตมีย์ อำเภอลำลูกกา ร่วมกับสโมสรฟุตบอลแอร์ฟอร์ซ ยูไนเต็ด และเปลี่ยนผู้ฝึกสอนมาเป็น ร.ต.วรวิทย์ ถาวรวัน โดยนับเป็นผู้ฝึกสอนรายแรกของสโมสรที่ก่อตั้งขึ้นใหม่นี้  โดยสโมสรลงแข่งขันในโซนภาคกลางและตะวันตก และจบฤดูกาลด้วยอันดับที่ 3

**เกร็กคู สายไหม ยูไนเต็ด**
ในฤดูกาล 2561 สโมสรฟุตบอลเกร็กคู ลูกทัพฟ้า ปทุมธานี ได้เปลี่ยนชื่อเป็น สโมสรฟุตบอลเกร็กคู สายไหม ยูไนเต็ด พร้อมทั้งเปลี่ยนโลโก้ใหม่แล้ว ต่อมาสโมสรได้เปลี่ยนสนามเหย้ามาอยู่ที่ เขตสายไหม กรุงเทพมหานคร

**ผลงานของสโมสรในแต่ละฤดูกาล**

**อ้างอิง**

**แหล่งข้อมูลอื่น**
 GrakcuSaimaiUtd
เกร็กคู
หมวดหมู่:สโมสรกีฬาที่ก่อตั้งในปี พ.ศ. 2555
หมวดหมู่:องค์การในเขตสายไหม
เจ้าจายหลวง มังราย

เจ้าจายหลวง (พ.ศ. 2470 – 14 กันยายน พ.ศ. 2540) เป็นอดีตเจ้าผู้ครองเมืองเชียงตุง หรือเป็นที่รู้จักในนามเจ้าฟ้าเมืองเชียงตุง และเป็นพระโอรสในเจ้าฟ้ากองไท ภายหลังทรงถูกทางการพม่าควบคุมตัว ณ คุกอินเส่งจนสิ้นพระชนม์

**พระประวัติ**
เจ้าจายหลวงเป็นพระโอรสของเจ้าฟ้ากองไทกับพระนางจ่ายุ้นท์ มีพระพี่น้องห้าพระองค์ ขณะยังทรงพระเยาว์เจ้าฟ้ากองไทพระบิดาถูกลอบปลงพระชนม์ขณะครองบัลลังก์เชียงตุง ตำแหน่งจึงตกอยู่ที่เจ้าฟ้าพรหมลือพระปิตุลา พระองค์ทรงเข้ารับการศึกษาในสหราชอาณาจักร ก่อนเสด็จไปศึกษาต่อที่ประเทศออสเตรเลียช่วงปี พ.ศ. 2484-2490
เจ้าจายหลวงได้ขึ้นครองตำแหน่งเป็นเจ้าฟ้าเมืองเชียงตุงเมื่อวันที่ 1 มีนาคม พ.ศ. 2490 และเสกสมรสกับเจ้านางจันแก้วมีพระบุตรด้วยกันสองพระองค์ แต่ในปี พ.ศ. 2502 ทรงสละตำแหน่งเจ้าฟ้าเชียงตุงตามข้อตกลงของพม่า และหลังการยึดอำนาจของนายพล เน วิน มื่อวันที่ 2 มีนาคม พ.ศ. 2505 เหล่าเจ้าฟ้าไทใหญ่หลายพระองค์ถูกคุมตัว และบางพระองค์หายสาบสูญ ซึ่งเจ้าจายหลวงนั้นถูกควบคุมตัวยังเรือนจำอินเส่งในย่างกุ้งเป็นระยะเวลา 6 ปี ภายหลังได้ถูกปล่อยตัวออกมาแต่ทางการพม่ามิอนุญาตให้เจ้าจายหลวงกลับไปยังเชียงตุงอันเป็นมาตุภูมิอีกเลย จนกระทั่งสิ้นพระชนม์เมื่อวันที่ 14 กันยายน พ.ศ. 2540 และได้รับการถวายพระเพลิงพระศพที่ย่างกุ้งเมื่อวันที่ 18 กันยายน พ.ศ. 2540 ก่อนนำพระอัฐิมาบรรจุในกู่เจ้าฟ้าเชียงตุง

**อ้างอิง**
หมวดหมู่:เจ้านายฝ่ายเหนือ
หมวดหมู่:ราชโอรสในเจ้าผู้ครองนครฝ่ายเหนือ‎
หมวดหมู่:เจ้าชายเชียงตุง
หมวดหมู่:เจ้าผู้ครองนครเชียงตุง
แม่แบบ:Cite pmid/doc

== Usage**
Saves you filling out a citation template every time you want to cite a source. If your source has a PMID, just enter .
If another Wikipedia article already uses that reference (via the Cite pmid template), it will automatically use the existing information to present the full citation details of the reference in the article. If not, a bot will retrieve the information from PubMed and create the citation for you within a few minutes. 
Use like this:
To refer to the same reference elsewhere in the same article, use:

**Technical overview**
The template works by transcluding a template, which is stored as Template:cite pmid/xxxxxxxx.  This subpage is filled out by a bot using the cite journal syntax. If the article already exists in, say, Template:Cite doi, a redirect to the appropriate page will be created.

**See also**
cite journal
อุทยานแห่งชาติถ้ำสะเกิน

อุทยานแห่งชาติถ้ำสะเกิน ครอบคลุมพื้นที่เทือกเขาสูงตอนปลายแห่งทิวเขาหลวงพระบาง ประกอบด้วยผืนป่าสมบูรณ์ ถ้ำขนาดใหญ่ น้ำตก และจุดชมทะเลหมอกในท้องที่อำเภอสองแคว จังหวัดน่าน และอำเภอเชียงคำ, อำเภอปง จังหวัดพะเยา 

**ลักษณะภูมิประเทศ**
ภูลังกา
เป็นเทือกเขาสูงสลับซับซ้อนวางตัวในแนว เหนือใต้ คล้ายรูปตัว T ตัวเขียนใหญ่ในภาษาอังกฤษ มีระดับความสูงเฉลี่ยประมาณ 300 - 1,752 เมตร จากระดับน้ำทะเล โดยมียอดดอยจี๋ ความสูงจากระดับน้ำทะเล 1,752 เมตร เป็นจุดสูงสุด

**ลักษณะภูมิอากาศ**
แบ่งออกเป็น 3 ฤดู คือ 
*ฤดูร้อน ตั้งแต่เดือนมีนาคม - เมษายน 
*ฤดูฝน ตั้งแต่เดือนพฤษภาคม - ตุลาคม 
*ฤดูหนาว ตั้งแต่เดือนพฤศจิกายน - กุมภาพันธ์ อุณหภูมิเฉลี่ยต่ำสุดประมาณ 8 องศาเซลเซียส และอุณหภูมิเฉลี่ยสูงสุดประมาณ 41 องศาเซลเซียส

**พืชพรรณและสัตว์ป่า**
สภาพป่าประกอบด้วย ป่าดิบเขา พันธุ์ไม้ที่สำคัญได้แก่ ไม้ก่อชนิดต่าง ๆ พญาไม้ นางพญาเสือโคร่ง มะขามป้อมดง สนสามพันปี อบเชย กฤษณา ไม้พื้นล่างได้แก่ มอสส์ เฟิร์นชนิดต่างๆ ป่าดิบชื้น พันธุ์ไม้ที่สำคัญได้แก่ ยาง กระบาก สมพง ลำพูป่า กระทุ่ม พืชพื้นล่างได้แก่ กูดต้น กูดพร้าว เอื้องกุหลาบพวง เป็นต้น ป่าดิบแล้ง พันธุ์ไม้ที่สำคัญได้แก่ ยางแดง ยางขาว ตะเคียน ตะแบก มะม่วงป่า พืชพื้นล่างได้แก่ ไผ่ หวาย เฟิร์น ปาล์ม ต๋าว เป็นต้น ป่าเบญจพรรณ พันธุ์ไม้ที่สำคัญได้แก่ มะค่าโมง สมอพิเภก ตะคร้อ เสี้ยว ดอกขาว พืชพื้นล่างได้แก่ หญ้าแฝก หญ้าคมบาง และพืชในวงศ์ ขิง ข่า เป็นต้น
จากการสำรวจพบว่าสัตว์ป่าส่วนใหญ่เป็นสัตว์ที่เลี้ยงลูกด้วยนมซึ่งมีตั้งแต่ขนาดกลางจนถึงขนาดเล็ก สัตว์เลื้อยคลาน สัตว์ปีก ได้แก่ เสือ เลียงผา เก้ง หมูป่า กระรอก กระแต หมาใน เหยี่ยว นกขุนทอง และนกเขา เป็นต้น

**การเดินทาง ==    
จากอำเภอเมืองน่านใช้ทางหลวงแผ่นดินหมายเลข 1080 ถึงอำเภอท่าวังผา ระยะทางประมาณ 42 กิโลเมตร แล้วแยกซ้ายมือตามทางหลวงแผ่นดินหมายเลข 1148 (ท่าวังผา-สองแคว) ระยะทางประมาณ 33 กิโลเมตร ถึงอำเภอสองแคว แล้วแยกซ้ายมือตามทางหลวงแผ่นดินหมายเลข 1148 (สองแคว-เชียงคำ) อีกประมาณ 38 กิโลเมตร ถึงหมู่บ้านสะเกิน ตำบลยอด อำเภอสองแคว แล้วให้ไปทางขวามือผ่านหมู่บ้านไปอีกประมาณ 6 กิโลเมตร ถึงที่ทำการอุทยานฯ

**สถานที่ติดต่อ**
ที่ทำการอุทยานแห่งชาติถ้ำสะเกิน ตำบลยอด อำเภอสองแคว จังหวัดน่าน 55160
โทรศัพท์: 0-9045-9831 

**แหล่งท่องเที่ยว**
 ดอยจี๋- ภูลังกา
*ภูอานม้า- ถ้ำหลวงสะเกิน - น้ำตกห้วยหาด- น้ำตกผาธาร- น้ำตกผาลาด- น้ำตกน้ำคะ- น้ำตกสีธน- ถ้ำทอง- ถ้ำปลากั้ง- สุสานฟอสซิลเพรียงหินล้านปี- น้ำตกหงษ์เวียงจันทร์

**อ้างอิง**
ถ้ำสะเกิน
ถ้ำสะเกิน
หมวดหมู่:อำเภอสองแคว
หมวดหมู่:อำเภอเชียงคำ
หมวดหมู่:อำเภอปง
อุทยานแห่งชาตินันทบุรี

อุทยานแห่งชาตินันทบุรี มีพื้นที่ครอบคลุมท้องที่อำเภอท่าวังผา อำเภอเมืองน่าน และอำเภอบ้านหลวง จังหวัดน่าน เป็นพื้นที่ที่มีความหลากหลายทางชีวภาพ แหล่งต้นน้ำลำธาร พื้นที่แห่งนี้เคยเป็นจุดยุทธศาสตร์ที่สำคัญแห่งหนึ่งในอดีต ภายใต้อิทธิพลของพรรคคอมมิวนิสต์แห่งประเทศไทย

**ลักษณะภูมิประเทศ**
เป็นเทือกเขาสูงสลับซับซ้อนวางตัวในแนวเหนือใต้ อยู่ทางทิศตะวันตกของจังหวัดน่าน ระดับความสูงของพื้นที่ประมาณ 300-1,674 เมตร จากระดับน้ำทะเล โดยมี “ยอดดอยวาว” ความสูง 1,674 เมตร จากระดับน้ำทะเล เป็นจุดสูงสุด  นอกจากนี้ยังเป็นแหล่งต้นน้ำของลำห้วยหลายสาย ได้แก่ ลำน้ำสมุน ลำน้ำสะเนียน ลำน้ำวาว ลำน้ำยาว ลำน้ำพี้ ลำน้ำตึม ลำน้ำสีพัน ลำน้ำไสล ลำน้ำระพี และลำน้ำคาง เป็นต้น

**ลักษณะภูมิอากาศ**
แบ่งออกเป็น 3 ฤดู คือ ฤดูร้อน ตั้งแต่เดือนมีนาคม-พฤษภาคม ฤดูฝน ตั้งแต่เดือนมิถุนายน-ตุลาคม และฤดูหนาว ตั้งแต่เดือนพฤศจิกายน-กุมภาพันธ์ อุณหภูมิเฉลี่ยต่ำสุดประมาณ 8 องศาเซสเซียส และอุณหภูมิสูงสุดประมาณ 41 องศาเซสเซียส

**การเดินทาง ==    
จากตัวอำเภอเมืองน่าน ใช้ทางหลวงหมายเลข 1080 ไปยังอำเภอท่าวังผาแล้วเลี้ยวซ้ายไปตามทางหลวงหมายเลข 1148 (ท่าวังผา-สองแคว) ประมาณ 1.5 กิโลเมตร แล้วแยกซ้ายไปตามทางหลวงหมายเลข 1082 (นาหนุน-สบขุ่น) ถึงหลักกิโลเมตรที่ 27 แยกขวามือเข้าไปอีกประมาณ 500 เมตร ถึงที่ทำการอุทยานฯ

**สถานที่ติดต่อ**
ที่ทำการอุทยานแห่งชาตินันทบุรี ตำบลผาทอง อำเภอท่าวังผา จังหวัดน่าน 55140
โทรศัพท์: 08-9999-2420, 08-0131-1395

**แหล่งท่องเที่ยว**
 ดอยวาว- ดอยผาจิ- บ่อน้ำร้อนโป่งกิ- น้ำตกนันทบุรี- น้ำตกตาดฟ้าร้อง- น้ำตกสองแคว- น้ำตกห้วยพริก- น้ำตกสันติสุข- น้ำตกดอยหมอก

**อ้างอิง**
นันทบุรี
หมวดหมู่:อำเภอท่าวังผา
หมวดหมู่:อำเภอเมืองน่าน
หมวดหมู่:อำเภอบ้านหลวง
วิทยาลัยชุมชนพังงา

วิทยาลัยชุมชนพังงา เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงการอุดมศึกษาวิทยาศาสตร์ วิจัย และนวัตกรรม จัดตั้งขึ้นตามนโยบายของรัฐบาลในการจัดให้มีวิทยาลัยชุมชนขึ้นโดยเฉพาะยังจังหวัดที่ยังไม่มีสถาบันอุดมศึกษา เพื่อให้ประชาชนได้รับโอกาสที่เท่าเทียมกันในการเรียนรู้ตลอดชีวิต โดยยึดหลัก "การศึกษาสร้างชาติ สร้างคน และสร้างงาน"

**ประวัติ**
วิทยาลัยชุมชนพังงา จัดตั้งขึ้นเมื่อวันที่ 8 ตุลาคม พ.ศ. 2547 โดยเริ่มดำเนินการครั้งแรกในวันที่ 1 มีนาคม พ.ศ. 2549 และเปิดรับนักศึกษาในปีการศึกษา 2549 เป็นปีแรก ซึ่งในระยะแรกได้ใช้สถานที่ของโรงเรียนทับปุดวิทยา ตำบลบ่อแสน อำเภอทับปุด จังหวัดพังงา 
เมื่อวันที่ 19 มกราคม พ.ศ. 2550 ได้ย้ายสำนักงานจากเดิมมายังที่ดินที่ได้รับมอบจากโรงเรียนทับปุดวิทยา ตำบลบ่อแสน อำเภอทับปุด จังหวัดพังงา บนเนื้อที่ 20 ไร่

**หลักสูตรที่เปิดสอน**
วิทยาลัยชุมชนพังงา เปิดทำการเรียนการสอน 2 ระดับ คือ ระดับอนุปริญญา และหลักสูตรระยะสั้น

**อ้างอิง**
ชุมชนพังงา
พังงา
หมวดหมู่:สิ่งก่อสร้างในอำเภอทับปุด
วิทยาลัยชุมชนพังงา  เปิดการเรียนการสอนระดับอนุปริญญา  5 สาขาวิชา  
1.สาขาวิชาการปกครองท้องถิ่น  
2.สาขาวิชาการศึกษาปฐมวัย 
3.สาขาวิชาคอมพิวเตอร์ธุรกิจ
4.สาขาวิชาการเทคโนโลยีสารสนเทศและการสื่อสาร  
5.สาขาวิชาการจัดการทั่วไป
มีสถานที่จัดการศึกษา ดังนี้
1.หน่วยจัดการศึกษาวิทยาลัยชุมชนพังงา               อ.ทับปุด
2.สถานที่จัดการศึกษาคุระบุรี                              อ.คุระบุรี
3.สถานที่จัดการศึกษาโรงเรียนตะกั่วป่า"เสนานุกูล"  อ.ตะกั่วป่า
4.สถานที่จัดการศึกษาเทศบาลตำบลท้ายเหมือง      อ.ท้ายเหมือง
5.สถานที่จัดการศึกษาโรงเรียนเกาะยาววิทยา         อ.เกาะยาว
6.สถานที่จัดการศึกษาโรงเรียนเกาะยาววิทยา         อ.เกาะยาว
วิกิพีเดีย:ศาลาชุมชน/อภิปราย/ชื่อบทความเขตปกครองตนเองของจีน

เอ่อ ... อยากจะขอฝากน่ะครับ คือจะว่าก็เกิดจากการแปลความผิดของผมและแอนเดอร์สันในช่วงแรกก็ได้ แต่พบว่า ชื่อบทความเขตปกครองตนเอง ทั้งระดับมณฑล และระดับเมือง ของประเทศจีนนั้น ไม่สอดคล้องกัน ก็เหมือนจะเคยพูดไปทีแล้ว จำไม่ได้ว่าที่ไหน แต่ขอเปิดประเด็นใหม่เลยแล้วกัน
สิ่งที่พบ 
*ชื่อเขตปกครองตนเองระดับมณฑล เขตปกครองตนเองซินเจียงอุยกูร์ รวมทั้ง กว่างซีจ้วง และ หนิงเซี่ยหุย
*ชื่อเขตปกครองตนเองระดับเมือง เช่น เขตปกครองตนเองชนชาติไทและจิงผ่อ เต๋อหง รวมทั้ง ไป๋-ลี่เจียง ไท-สิบสองปันนา อาข่าและอี๋-หงเหอ จ้วงและม้ง-เหวินซาน 
คืออยากจะให้ใช้อะไรสักอย่าง ที่เป็นแนวทางเดียวกัน และเป็นแนวทางที่ถูกต้อง อย่างกรณีซินเจียง ชื่อเขตปกครองตนเองระดับมณฑล  ก็มีเพียงชื่อ ซินเจียง ... ส่วน อุยกูร์ (หรือ อุยเก๋อ) เป็นชื่อชาติพันธุ์ ดังนั้นแล้ว  Xinjiang Uyghur Autonomous Region น่าจะหาวิธีแปลแบบใหม่ โดยเท่าที่อ่านมา เขตปกครองตนเองนี้ จะมีแพตเทิร์นประมาณว่า - มีชื่อพื้นที่ทางภูมิศาสตร์ (the name of a geographical area)- มีชื่อกลุ่มชาติพันธุ์ทั้งชื่อเดียวและหลายชื่อ (the name or names of the predominant ethnic minority or minorities)- มีคำว่า "ปกครองตนเอง" (the word "Autonomous")- มีลักษณะประเภทเขตปกครอง (a type of administrative division)
ตัวอย่าง 
ปัญหาเราคือว่า ถ้าจะแปลใหม่ Region Prefecture County จะแปลว่าอะำไร (ยังมี banner อีกอย่าง) ทุกวันนี้ เห็นใช้คำว่า เขต หมดเลย จึงไม่สามารถมองเห็นความต่างได้ ฝากผู้เชี่ยวชาญด้านภาษา ดูเรื่องคำแปลด้วย สุดท้ายนี้ ก็อยากให้บทความมันมีมาตรฐานเดียวกันน่ะครับ --คุยกับผู้ใช้:Thanyakij|m̈assgo Aqua •ภาพ:WikiBotany tap.png 02:10, 27 มกราคม 2553 (ICT)
ตัวอย่าง prefecture ที่มีใช้ในบทความเกี่ยวกับประเทศญี่ปุ่นทั้งหมดคือ "จังหวัด" เช่น จังหวัดนะงะซะกิ จังหวัดโอซะกะ เพราะว่ามีสถานภาพเทียบเท่ากับ province สำหรับ region มีความหมายว่า เขตหรือภูมิภาค (สเกลของคำนี้กำกวมมาก) ส่วน county หมายถึง มณฑล (ในหนึ่งมณฑลมีหลายจังหวัด) --octahedron80 10:59, 27 มกราคม 2553 (ICT)
: เป็นอีกอภิปราย ที่เงียบเป็นป่าช้า --คุยกับผู้ใช้:Thanyakij|m̈assgo Aqua •ภาพ:WikiBotany tap.png 14:26, 19 กุมภาพันธ์ 2553 (ICT)
ยังมีอีกข้อ น่าจะเป็นความผิดพลาดของฝ่ายรัฐบาลไทยช่วงใดช่วงหนึ่ง ที่ใช้คำว่า province แทนจังหวัด ทั้งๆที่อย่าง เชียงใหม่ ยะลา นคราชสีมา ฯลฯ น่าจะใช้ prefecture มากกว่า (แต่คงแก้ไม่ได้แล้ว) ดังจะเห็นได้ว่า พอเป็น province ปุ๊ป เขตปกครองระดับจังหวัดของไทย ถูกทำให้เทียบเท่า มณฑล ของจีน และ แขวง ของลาว ซึ่งในความเป็นจริงมันไม่ใช่ Province จังหวัดของไทย มีระดับเพียงเทียบเท่า prefecture ของจีน เท่ากับ เมือง ของลาว และเท่ากับแขวงและเมือง ของพม่า เท่านั้น --คุยกับผู้ใช้:Thanyakij|m̈assgo Aqua •ภาพ:WikiBotany tap.png 14:31, 19 กุมภาพันธ์ 2553 (ICT)
--คุยกับผู้ใช้:Thanyakij|m̈assgo Aqua •ภาพ:WikiBotany tap.png 06:35, 6 มีนาคม 2553 (ICT)
วอลเทอร์ ครองไคท์

วอลเทอร์ เลแลนด์ ครองไคท์ จูเนียร์ (Walter Leland Cronkite Jr.;4 พฤศจิกายน พ.ศ. 2459-17 กรกฎาคม พ.ศ. 2552) ผู้ประกาศข่าวและพิธีกรรายการโทรทัศน์ชาวอเมริกัน เป็นผู้ประกาศข่าวในช่วงข่าวภาคค่ำทางสถานีโทรทัศน์ซีบีเอสติดต่อกันเป็นเวลา 19 ปีติดต่อกันตั้งแต่ปี 1962–81 โดยได้รับการยกย่องเป็น "บุคคลที่น่าเชื่อถือที่สุดในอเมริกา"  จากผลการทำโพล ครองไคท์ได้รับการชื่นชมว่าเป็นผู้ที่รายงานข่าวด้วยความเป็นกลาง ไม่เอนเอียงไปทางฝ่ายหนึ่งฝ่ายใด จนได้รับการเปรียบเทียบว่าเปรียบเสมือน "สมอเรือ" และเป็นที่มาของคำศัพท์ที่ใช้เรียกผู้ประกาศข่าวว่า "News anchor"  และในสวีเดนกับเนเธอร์แลนด์มีศัพท์เรียกผู้ประกาศข่าวว่า "ครองไคเทอร์" (Kronkiters, Cronkiters) 

**ชีวิตในวัยเด็กและการศึกษา**
ครองไคท์ เกิดเมื่อวันที่ 4 พฤศจิกายน พ.ศ. 2459 ในเมืองเซนต์โจเซฟ รัฐมิสซูรี บุตรชายของเฮเลน ลีนา (สกุลเดิม : ฟริตเช่) และ ดร. วอลเตอร์ ลีแลนด์ ครอนไคต์ ซีเนียร์ เป็นทันตแพทย์
ครองไคท์ อาศัยอยู่ในแคนซัสซิตี้ รัฐมิสซูรี จนกระทั่งเขาอายุ 10 ขวบ เมื่อครอบครัวของเขาย้ายไปฮูสตัน รัฐเท็กซัส เขาเข้าเรียนที่โรงเรียนประถมศึกษาที่ Woodrow Wilson Elementary School (ปัจจุบันคือ Baker Montessori School) โรงเรียนมัธยมต้นที่ Lanier Junior High School (ปัจจุบันคือ Lanier Middle School) ในฮูสตัน และมัธยมปลายที่ San Jacinto High School ซึ่งเขาแก้ไขหนังสือพิมพ์โรงเรียนมัธยม เขาเป็นสมาชิกของลูกเสือ เขาเข้าเรียนที่มหาวิทยาลัยเท็กซัส ออสติน (UT) โดยเข้าสู่ภาคเรียนฤดูใบไม้ร่วงปี พ.ศ. 2476 ซึ่งเขาทำงานใน Daily Texan และได้เป็นสมาชิกของบท Nu ของ Chi Phi Fraternity นอกจากนี้เขายังเป็นสมาชิกของ DeMolay บทที่ฮุสตันซึ่งเป็นองค์กรภราดรภาพ Masonic สำหรับเด็กผู้ชาย
ในขณะที่เข้าเรียนที่ UT. ครองไคท์ ได้ลิ้มรสการแสดงครั้งแรก โดยปรากฏตัวในละครร่วมกับเพื่อนนักเรียน Eli Wallach เขาลาออกในปี พ.ศ. 2478 โดยไม่กลับมาอีกในช่วงฤดูใบไม้ร่วงเพื่อมุ่งความสนใจไปที่การสื่อสารมวลชน

**อ้างอิง**
หมวดหมู่:ผู้ประกาศข่าวชาวอเมริกัน
หมวดหมู่:นักข่าวชาวอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:บุคคลจากรัฐมิสซูรี
ไกลซีน

ไกลซีน (glycineย่อว่าGly หรือ G ) เป็นกรดอะมิโนที่มีขนาดเล็กที่สุดในบรรดากรดอะมิโน 20 ชนิดที่ประกอบเป็นโปรตีนที่พบในร่างกายมนุษย์ ร่ายกายมนุษย์สามารถสังเคราะห์ไกลซีนได้เอง แต่ก็สามารถได้รับจากการรับประทานอาหารได้เช่นกัน มีสูตรโครงสร้างเป็น NH2CH2COOH มีอะตอมของไฮโดรเจนเป็นโซ่ข้าง ลำดับนิวคลีโอไทด์ที่สามารถแปลรหัสเป็นไกลซีนได้คือ  GGU, GGC, GGA, GGG 
ไกลซีนเป็นสารไม่มีสี รสหวาน เป็นผลึกแข็ง ไม่มีสูตรโครงสร้างแบบไครอล อยู่ได้ทั้งในสภาวะที่ชอบน้ำและไม่ชอบน้ำ เพราะในโมเลกุลมีไฮโดรเจนเป็นโซข้าง 2 ตัว 
ไกลซีนเป็นสารตั้งต้นในกระบวนการเมทาบอลิซึมที่สำคัญหลากหลายกระบวนการ เช่น กลูตาไธโอน พอร์ไฟริน พิวรีน ฮีม และครีเอทีน และทำหน้าที่เป็นสารสื่อประสาทในระบบประสาทส่วนกลางและช่วยควบคุมการทำงานของร่างกายเช่นการเคลื่อนไหวและการรับรู้ทางประสาทสัมผัส
ไกลซีนยังทำหน้าที่เป็นสารต้านนอนุมูลอิสระ สารต้านการอักเสบ สารที่ป้องกันการเกิดผลึกน้ำแข็ง และสารปรับปรุงภูมิคุ้มกัน ในเนื้อเยื่อส่วนปลายและเนื้อเยื่อประสาท

**อ้างอิง**
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนกลูโคเจนิก
หมวดหมู่:สารสื่อประสาท
แม่แบบ:Infobox football league/doc

== การใช้งาน**

**ตัวแปรเสริม**
 name: 
 image: Use only the image name, such as logo.png
 pixels: Logo size (default is 200px width), add a number here (i.e. 300) to override
 upright: If upright=yes, adds "upright" which displays image at 75% of default image size (which is 220px if not changed at Special:Preferences). If a value, adds "upright=value" to image, where values less than 1 scale the image down (0.9 = 90%) and values greater than 1 scale the image up (1.15 = 115%).
 organiser: Organising body of the competition
 founded: Year or date founded
 folded: Year or date folded
 country: Country whose national association administers the league
 other_countries: When teams that are based (not merely follow owned) outside the host country participate, regardless of what national association they are part of, the country/ies in which such clubs are based is noted here. 
 confed: Confederation
 divisions: Number of divisions (or use conferences)
 conferences: Number of conferences (or use divisions)
 teams: Number of teams
 levels: The level that the league sits within that country's football pyramid. 
This should be followed by a date range indicating when it operated at that level. If the league has at times operated at a different level this should be included as a separate entry within the field (again, with a date added)
 pyramid: Alternative link for the pyramid
 feeds: Feeder to
 promotion: Promotion to
 relegation: Relegation to
 domest_cup: Names of domestic cups
 league_cup: Names of league cups
 overseas_tournament: Names of tournaments played overseas, e.g. Premier League Asia Trophy
 confed_cup: Names of international cups
 shieldtitle: name of the regular season championship, if not Supporter's Shield
 champions: Name of most recent champion
 season: Years of most recent champion
 premiers: Name of most recent premier
 prem_season: Years of most recent premier
 most_champs: Name of the club with the most championships
 most_prems: Name of the club with the most premierships
 most_appearances: Name of the player who has made the most appearances in the league (number of games)
 top_goalscorer: Name of the league's all-time top goalscorer (number of goals)
 tv: Names of the domestic TV partners
 sponsor: Names of sponsor
 website: a complete URL, e.g. http://www.premierleague.com/
 current: a wikilink to the name of the article on the current season

**หมวดหมู่ติดตาม**
 หน้าที่ใช้กล่องข้อมูลฟุตบอลลีกกับจังหวัด, รัฐหรือภูมิภาค- บทความที่มีพารามิเตอร์โล่รางวัล

**ดูเพิ่ม**
 กล่องข้อมูล ลีกกีฬา
Football league
ไทย ซูเปอร์คัพ 2552

ไทย ซูเปอร์คัพ 2552 เป็นรายการแข่งขันฟุตบอลในประเทศไทย โดยการนำเอาสโมสรฟุตบอลอาชีพที่มีผลงานจบฤดูกาลในไทยพรีเมียร์ลีก อันดับที่ 1 - 4 ในฤดูกาลนั้น มาเตะแข่งขันแบบพบกันหมด ชิงเงินรางวัลรวม 1.5 ล้านบาท 
ในปี พ.ศ. 2552 จัดแข่งขันระหว่างวันที่ 22 - 27 ธันวาคม พ.ศ. 2552 โดยใช้สนามศุภชลาศัยเป็นสนามแข่งขันหลัก

**ทีมที่เข้าร่วมการแข่งขันในปี 2552**
 เมืองทองฯ ยูไนเต็ด : ชนะเลิศไทยพรีเมียร์ลีก 2552 - ชลบุรี : รองชนะเลิศไทยพรีเมียร์ลีก 2552 - บางกอกกล๊าส : อันดับที่สามไทยพรีเมียร์ลีก 2552 - บีอีซี เทโรศาสน : อันดับที่สี่ไทยพรีเมียร์ลีก 2552 

**เงินรางวัล**
 ชนะเลิศ     : 600,000 บาท- รองชนะเลิศ    : 400,000 บาท- อันดับที่สาม  : 300,000 บาท- อันดับที่สี่ : 200,000 บาท

**ตารางคะแนน**

**ผลการแข่งขัน**
----
----
----
----
----

**รางวัลประจำการแข่งขัน**
ผู้รักษาประตูยอดเยี่ยม
*Thailand กฤษณะ กลั่นกลิ่น - บางกอกกล๊าส
กองหลังยอดเยี่ยม
*Thailand ชลทิตย์ จันทคาม - ชลบุรี
กองกลางยอดเยี่ยม
*Japan ฮิโรโนริ ซารูตะ - บางกอกกล๊าส
กองหน้ายอดเยี่ยม
*Thailand วุฒิชัย ทาทอง - บีอีซี เทโรศาสน
หมวดหมู่:การแข่งขันฟุตบอลในประเทศไทย
การเจียระไนเพชร

การเจียระไนเพชร ถูกริเริ่มโดยชาวเยอรมัน ในปี ค.ศ. 1375 ในแง่ของคำ เจียระไนนี้ให้ความหมายได้สองแบบคือ ทางหนึ่งหมายถึงรูปร่างของอัญมณีที่ถูกเจียระไนขึ้น เช่น รูปทรงกลม รูปทรงไข่ เป็นต้น ส่วนอีกทางหนึ่งหมายถึงรูปร่างของการเจียระไนเหลี่ยมมุม ซึ่งราคาก็จะแปรตามคุณภาพของการเจียระไนนี้เอง ร้านเจียระไนเพชรเจ้าใหญ่เจ้าแรกตั้งขึ้นใน คริสต์ศตวรรษที่ 14 มีชื่อว่า Point Cut พวกเขานี่เองที่เป็นคนคิดค้นการเจียระไน ตามรูปผลึกของเพชร ซึ่งทำให้สูญเสียเนื้อเพชรน้อยที่สุด (เรียกว่าการเจียระไนแบบ บริเลี่ยน)

**การเจียระไน**
การเจียระไน เพชร หรือ พลอยมี 4 รูปแบบหลัก ดังนี้คือ
# Brilliant -Cuts
# Step-Cuts
# Mixed-Cuts
# Fancy-Cuts

**ขั้นตอนการเจียระไน**
	โดยทั่วไปแล้ว การเจียระไนเพชรแบบ บริเลี่ยน (Brilliant Cut) ถือเป็นที่นิยม และเป็นรูปแบบสากลในตลาดการค้าขาย อัญมณี   ส่วนหนึ่งเนื่องจากเป็นการเจียระไนที่สูญเสียเนื้อเพชรน้อยที่สุด และทำให้เพชรมีไฟสวยที่สุด
แบ่งออกเป็น 4 ขั้นตอนหลัก คือ- เตรียมเพชรดิบ รูปทรง Octahedron (เป็นรูปทรงที่พบปกติอยู่แล้ว) ที่คัดแยกขนาด ,น้ำหนัก (กะรัต) ,สี และ คุณภาพเรียบร้อยแล้ว ผลึกทรงOctahedral- ตัดเพชรออกเป็น 2 ส่วน แม้ว่าเพชรจะเป็นวัตถุที่แข็งที่สุด (แข็ง 10 ตามโมห์สเกล) แต่เราก็สามารถใช้ เพชรตัดเพชร ในทิศทางที่โครงสร้างภายในของเพชรอ่อนที่สุดได้ เราจะตัดให้ได้เพชรออกมาสองชิ้น ที่มีขนาดต่างกัน เครื่องมือ และ อุปกรณ์ในการตัดเพชร คือ ใบเลื่อย (อย่างบาง), ผงเพชร และ น้ำมันอินสีด การทำงานคือ ใส่ผงเพชรไปที่ใบเลื่อยแล้วตามด้วย น้ำมันอินสีดอีกชั้น เมื่อ ใบเลื่อยทำงาน หมุนตัดเข้าไปในเนื้อเพชร ผงเพชรจากการที่เพชรถูกตัดจะไปติดอยู่กับน้ำมันอินสีด ทำให้ปริมาณผงเพชรเดิมมีมากขึ้นเรื่อยๆ เป็นเช่นนี้ไปจนกระทั่ง เพชรถูกแยกออกเป็น 2 ส่วน- เกลา หรือ ขึ้นทรงให้ได้เพชร (ดังภาพ) โดยใช้เครื่องกลึง หรือ ขึ้นรูปร่างคร่าวๆตามการออกแบบที่วางไว้ การเกลาคือการตัดส่วนที่แหลมออกไป ให้ได้เพชรที่มีความกลมมนตามแบบที่สุด- การเจียระไน หรือ การขึ้นเหลี่ยม เป็นขั้นตอนที่ต้องอาศัยความชำนาญและ ความละเอียดที่สุด การขึ้นเหลี่ยมมุมให้กับเพชรนั้น อาศัยอุปกรณ์เครื่องมือเช่นเดียวกับ การตัดเพชร แต่จะมีอุปกรณ์เสริมซึ่งเรียกว่า ตุ๊กตา เป็นเครื่องที่ช่วยให้สามารถเจียระไนได้เหลี่ยมมุมที่มี สมมาตรแม่นยำ
การเจียระไน แบบ บริเลี่ยน ขั้นแรก เริ่มเจียระไนที่ด้านบนสุด ให้เรียบและสม่ำเสมอกันก่อน (เรียกว่า Table) หลังจากนั้นจึงค่อยเริ่มเจียระไน ส่วนก้นเพชร (เรียก Pavilion) แล้วจึงค่อยเจียระไนส่วนบนอีกที (เรียกว่า Crown) ซึ่งการเจียระไนส่วนบนนี้จะส่งผลให้ เหลี่ยมมุมของด้านก้นเพิ่มขึ้นด้วย จุดสุดท้ายที่เกิดขึ้นในการเจียระไนเพชรคือ หน้าตัด เล็กๆใกล้ๆยอดแหลมตรงก้นเพชร (เรียกว่า Culet)
การเจียระไนเพชร แบบ บริเลี่ยน ที่สมบูรณ์แบบนั้นจะต้องนับหน้าตัดได้ 54 หน้า โดยนับรวมทั้ง Culet และ Table ด้วย และ ได้เหลี่ยมมุมตามแบบมาตรฐานสากล ซึ่งจะทำให้เพชรมีไฟสวยที่สุด ขั้นตอนนี้จึงเป็นขั้นตอนที่ละเอียดอ่อน และ ผู้ปฏิบัติงานจะต้องมีความช่ำชอง มีประสบการณ์หลายปีจึงจะมีคุณสมบัติในการทำงานนี้ เนื่องจาก ความผิดพลาดจากการเจียระไน ในเพชรหนึ่งก้อน อาจก่อให้เกิดความเสียหายมูลค่าหลายล้าน- ขัดเงา

**เครื่องมือ**
 ใบเลื่อย (Lathe)- น้ำมันลินสีด (Linseed Oil)- ผงเพชร (Diamond Dust)

**แหล่งข้อมูลอื่น**
 http://www.valuablestones.com date=2010-01-10 
หมวดหมู่:เพชร
เจ้าฟ้ากองไท

เจ้าฟ้ากองไท  บ้างเรียกว่า เจ้ากองไต หรือ เจ้าก๋องไต ราชบุตรในเจ้าฟ้ารัตนะก้อนแก้วอินแถลง เจ้าฟ้าเชียงตุงองค์ที่ 8 ประสูติแต่เจ้านางจามฟอง  ต่อมาพระองค์ได้เป็นเจ้าฟ้าเชียงตุงองค์ที่ 9 ต่อจากเจ้าพ่อ โดยเจ้าฟ้ากองไทครองราชย์เป็นเจ้าฟ้าเชียงตุงไม่ถึงหนึ่งปีก็ถูกลอบปลงพระชนม์

**พระประวัติ**
เจ้าฟ้ากองไท ราชบุตรในเจ้าฟ้าก้อนแก้วอินแถลง เจ้าฟ้าเชียงตุงองค์ที่ 8 ประสูติแต่เจ้านางจามฟอง พระองค์และเจ้าพรหมลือได้ไปศึกษาต่อในประเทศอังกฤษ โดยเจ้ากองไทได้เรียนทางภาควิชาเศรษฐศาสตร์ ส่วนเจ้าพรหมลือเรียนทางด้านช่างไฟฟ้า แต่เรียนไม่สำเร็จการศึกษาทั้งคู่ เนื่องจากทั้งคู่เรียน ๆ เล่น เจ้าฟ้าก้อนแก้วอินแถลง ผู้เป็นเจ้าพ่อ จึงได้เรียกทั้งสองคนกลับมายังเชียงตุง เมื่อกลับมาถึงพม่า เจ้ากองไทไม่ยอมกลับเชียงตุง และได้สมัครเข้าเป็นทหารอังกฤษ จนได้รับยศเป็นนายร้อยโท การไม่กลับเชียงตุงเจ้ากองไทได้เขียนหนังสือถึงเจ้าพ่อแจ้งว่าตนไม่มีหวังจะได้ดิบได้ดีอะไรทางเชียงตุง (คือไม่มีหวังจะได้เป็นเจ้าฟ้า) ก็จะไปหาความดีเอาทางอื่น การที่เจ้ากองไทคิดเช่นนั้น เพราะเห็นว่าเจ้าแม่เป็นคนสามัญ ไม่ใช่เชื้อเจ้า และไม่ใช่มหาเทวี และเข้าใจว่าตำแหน่งเจ้าแกมเมือง (ตำแหน่งรัชทายาท) จะได้แก่เจ้าพรหมลือ เพราะมารดาเป็นเชื้อเจ้าและเป็นมหาเทวี เมื่อเจ้าพ่อได้ทราบความจากหนังสือนั้นแล้ว ก็โทรเลขไปเรียกตัวเจ้ากองไทให้กลับมา และได้แต่งตั้งให้เป็นเจ้าแกมเมือง

**ตำแหน่งเจ้าฟ้าเชียงตุงและการลอบปลงพระชนม์**
หลังจากแต่งตั้งเจ้าแกมเมืองมาถึง 13 ปี เจ้าฟ้าเฒ่าจึงวายชนม์ลงเมื่อ พ.ศ. 2479 และเจ้ากองไทก็ได้ขึ้นเป็นเจ้าแทนในปี พ.ศ. 2480 และจะมีงานพิธีครองเมืองในเดือนมกราคม ต่อมา แต่พอถึงเดือนตุลาคม วันที่ 22 ตรงกับวันแรม 3 ค่ำ เดือน 12 มีงานพิธีออกพรรษา เจ้าฟ้าก็ถูกฆาตกรรม งานนี้สามารถจับตัวฆาตกรได้ คือเจ้าสีหะ และในเบื้องต้นได้ซัดทอดคนสนิทเจ้าพรหมลือจนมีเสียงร่ำลือว่าเจ้าพรหมลือมีส่วนในการจ้างวานผู้อื่นลอบปลงพระชนม์เจ้าฟ้ากองไท เพราะต้องการแก้แค้นที่ถูกปล้นราชสมบัติไป ท่าจึงจ้างทนายความพม่ามาเพื่อแก้ต่างในคดีนี้จนเสียเงินว่าจ้างเป็นจำนวนมาก แต่ก็พ้นข้อกล่าวหามาได้ และชาวเชียงตุงส่วนใหญ่ก็ไม่ปักใจเชื่อว่าเจ้าพรหมลือจะมีส่วนในคดีนี้ เพราะเห็นว่าทั้งสองนั้นรักใคร่สนิทสนมกันมาก ขณะที่ข้าหลวงอังกฤษยังคงเชื่อมั่นว่าเจ้าพรหมลือต้องมีส่วนในกรณีนี้ ก็ไม่ได้ผลคืบหน้า หาตัวผู้กระทำผิดไม่ได้ เมื่อไม่มีหลักฐานมัดตัวเจ้าพรหมลือ จึงได้ทำการปล่อยตัวเจ้าพรหมลือ ส่วนเจ้าสีหะได้รับโทษเพียงจำคุกตลอดชีวิต

**สถานการณ์หลังการลอบปลงพระชนม์**
เจ้านางจ่ายุ้นท์ พระมหาเทวีหม้ายได้เศร้าโศกเสียใจ และท่องเที่ยวไปมาระหว่างเชียงตุง โดยส่วนใหญ่จะอาศัยในเมืองตองยี ส่วนเจ้าพรหมลือเมื่อพ้นจากคดีแล้ว ทางอังกฤษจำกัดเขตให้อยู่ที่ตองยี คงจะอ้างเหตุอันเกี่ยวกับการค้าฝิ่นออกนอกเขตดังกล่าวมาแล้ว ครั้นเกิดสงครามกับญี่ปุ่นและไทย อังกฤษได้สั่งให้ย้ายไปอยู่ในประเทศพม่าตอนเหนือจนเมื่อญี่ปุ่นเข้ายึดพม่าได้ เจ้าพรหมลือจึงได้กลับมาอยู่เชียงตุงอีก ทางการทหารกองทัพพายัพของไทยที่ยึดเชียงตุงอยู่ในเวลานั้นได้แต่งตั้งให้เป็นเจ้าพรหมลือเป็นผู้ครองนครเชียงตุง และเมื่อสงครามสงบได้เข้ามาอยู่ที่เชียงใหม่ และได้ถึงแก่กรรมลงเมื่อ พ.ศ. 2498 ส่วนเจ้าสีหะถูกจำคุกอยู่ที่ย่างกุ้งเมื่อญี่ปุ่นเข้าย่างกุ้งได้ จึงได้หนีออกจากเรือนจำไป ภายหลังได้กลับมาอยู่ในเขตเมืองเชียงตุง และถูกฆ่าตายที่เมืองเลน

**อ้างอิง**
หมวดหมู่:เจ้านายฝ่ายเหนือ
หมวดหมู่:เจ้าชายเชียงตุง
หมวดหมู่:เจ้าผู้ครองนครเชียงตุง
หมวดหมู่:บุคคลในประวัติศาสตร์กรุงรัตนโกสินทร์
หมากฝรั่ง

หมากฝรั่ง หมายถึงยางสังเคราะห์ที่ถูกแต่งกลิ่น รส และสีให้เป็นกลิ่นรสต่าง ๆ ตามที่ต้องการ เช่น โคคาโคล่า ส้ม มินต์ เป็นต้น โดยในอดีตมักทำมาจากยางไม้

**ประวัติ**

**อ้างอิง**
 ตำนานหมากฝรั่ง http://www.thaigoodview.com/node/24442 date=2010-01-31 
*หนังสือ ๑๐๘ ซองคำถาม เล่ม ๒ โดยสำนักพิมพ์สารคดี
หมวดหมู่:ขนมหวาน
หมวดหมู่:ยาง
ให้

ให้ อาจหมายถึง- ความหมายทั่วไป
** มอบ, เช่น ให้ช่อดอกไม้เป็นรางวัล, หรือ สละ เช่น ให้ชีวิตเป็นทาน
** อนุญาต, เช่น ฉันให้เขาไปเที่ยว- ภาษาศาสตร์
** ให้, เป็นคำช่วยกริยา บอกความบังคับหรืออวยชัยให้พรเป็นต้น เช่น แม่บอกให้ลูกไปนอน, ขอให้เจริญรุ่งเรือง, ขอให้เดินทางโดยสวัสดิภาพ, แต่งตัวให้สวย ๆ นะ- กฎหมาย
** ให้ (gift หรือ donation) หรือ ให้โดยเสน่หา (gratuitous gift), ชื่อสัญญาซึ่งบุคคลคนหนึ่งเรียกว่า "ผู้ให้" โอนทรัพย์สินของตนให้โดยเสน่หาแก่บุคคลอีกคนหนึ่งเรียกว่า "ผู้รับ" และผู้รับยอมรับเอาทรัพย์สินนั้น แบ่งเป็นสองประเภท คือ
*** ให้ระหว่างชีวิต (gift inter vivos), สัญญาให้ที่มีผลในระหว่างชีวิตของผู้ให้
*** ให้โดยพินัยกรรม (gift causa mortis), สัญญาให้ที่มีผลเมื่อผู้ให้ตายแล้ว
การกำหนดการปกครองด้วยตนเอง

การกำหนดการปกครองด้วยตนเอง (Self-determination) คือ สิทธิของบุคคลที่สามารถกำหนดการกระทำของตนเองได้โดยปราศจากการบังคับจากภายนอก ในทางการเมือง หลักการดังกล่าวถูกมองว่าเป็นเสรีภาพของบุคคลในดินแดนที่ยกให้หรือการรวมชาติที่จะกำหนดสถานะทางการเมืองของตน และวิธีการปกครองโดยปราศจากอิทธิพลมากเกินควรจากประเทศอื่น จนถึงปัจจุบันยังมีความขัดแย้งในการจำกัดความและหลักเกณฑ์ทางกฎหมายสำหรับการกำหนดกลุ่มซึ่งกล่าวอ้างสิทธิการกำหนดการปกครองด้วยตนเองทางกฎหมาย

**อ้างอิง**
หมวดหมู่:ทฤษฎีการเมือง
หมวดหมู่:การแบ่งแยกดินแดน
หมวดหมู่:กฎหมายระหว่างประเทศ
หมวดหมู่:ชาตินิยม
หมวดหมู่:สิทธิมนุษยชน
หมวดหมู่:ลัทธิเหมา
หมวดหมู่:ลัทธิคอมมิวนิสต์
หมวดหมู่:ขบวนการเอกราช
หมวดหมู่:การให้เอกราช
ดิ เอสพลานาด

ดิ เอสพลานาด (the esplanade) อาจหมายถึง- เอสพลานาด รัชดาภิเษก ห้างสรรพสินค้า และโรงภาพยนตร์ ในกรุงเทพมหานคร- เอสพลานาด งามวงศ์วาน-แคราย ห้างสรรพสินค้า และโรงภาพยนตร์ ในจังหวัดนนทบุรี
ดิ เอสพละนาด

ดิ เอสพละนาด (the esplanade) อาจหมายถึง- เอสพลานาด รัชดาภิเษก ห้างสรรพสินค้า และโรงภาพยนตร์ ในกรุงเทพมหานคร- เอสพลานาด งามวงศ์วาน-แคราย ห้างสรรพสินค้า และโรงภาพยนตร์ ในจังหวัดนนทบุรี
เมเล (วงดนตรี)

เมเล (Mêlée) เป็นวงอัลเทอร์เนทีฟร็อกอเมริกัน จากออเรนจ์เคาน์ตี ในรัฐแคลิฟอร์เนีย พวกเขาประสบความสำเร็จจากเพลงดัง "Built to Last" ติดอันดับ 7 บนชาร์ตเนเธอร์แลนด์ (ดัตช์ท็อป 40)
หมวดหมู่:กลุ่มดนตรีป็อปพังก์สัญชาติอเมริกัน
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2543
ปายาส

ปายาสของชาวสแกนดิเนเวียในเทศกาลคริสต์มาสที่ประเทศเดนมาร์ก
ปายาส (rice pudding) คือ ข้าวชนิดหนึ่งที่หุงเจือด้วยน้ำหรือน้ำนมและน้ำตาล เป็นอาหารของหลายชนชาติ ซึ่งบางชาติเป็นอาหารหลัก บางชาติเป็นอาหารว่าง

**มธุปายาส**
ปายาสเจือน้ำผึ้งเรียก มธุปายาส ครั้งหนึ่งนางสุชาดาเคยถวายแด่พระสมณโคดม ในพุทธศาสนิกชนชาวไทยทำอาหารใกล้เคียงกันเนื่องในวันสำคัญทางพุทธศาสนา เรียกว่า กระยาทิพย์ หรือ ข้าวทิพย์ กวนด้วยข้าว น้ำตาล น้ำอ้อย น้ำผึ้ง ถั่วงา และน้ำนม โดยจะให้หญิงพรหมจารีย์เป็นผู้กวน ในภาคเหนือเรียก ข้าวพระเจ้าหลวง ส่วนชาวไทใหญ่เรียก ข้าวซอมต่อหลวง โดยจะนำไปถวายพระพุทธเจ้าในเทศกาลสำคัญทางศาสนาพุทธเช่นกัน

**ข้าวเวท**
ข้าวเวท หรือ ข้าวเปียก คือข้าวที่หุงด้วยน้ำอ้อยและนม หรือหุงด้วยกะทิ เป็นอาหารที่พราหมณ์ไทยใช้ทำถวายพระเป็นเจ้า โดยจะนำข้าวสุกใส่กะลามะพร้าว แล้วเอากล้วยน้ำไทปักไว้ตรงกลางลูกหนึ่ง ผู้ทำอาหารชนิดนี้ต้องเป็นคนเชื้อสายพราหมณ์เท่านั้น กระทำที่เทวสถานสำหรับพระนครเพื่อถวายพระเป็นเจ้าในพระราชพิธีตรียัมปวายและศิวาราตรี เดิมห้ามผู้หญิงทำอาหารนี้ แต่คลายความเข้มงวดเรื่องเพศลงแล้ว ปัจจุบันผู้ทำส่วนใหญ่มักเป็นผู้หญิง ข้าวเวทนี้ใกล้เคียงกับ ปงกัล (பொங்கல்) ปายาสของทมิฬ เป็นข้าวหุงด้วยน้ำนมและน้ำตาล ถวายแก่สุริยเทพในเทศกาลปงกัล ช่วงมกรสังกรานติของพราหมณ์ในรัฐทมิฬนาฑูและอานธรประเทศ ซึ่งตรงกับพระราชพิธีตรียัมพวาย-ตรีปวายของไทยพอดี

**ระเบียงภาพ**

**อ้างอิง**
หมวดหมู่:อาหารจากข้าว
หมวดหมู่:อาหารอินเดีย
หมวดหมู่:ขนมอินเดีย
หมวดหมู่:อาหารสเปน
หมวดหมู่:อาหารตุรกี
หมวดหมู่:อาหารโลก
ดีปโอซี

ดีฟโอซี (DEEP O SEA) คือวงดนตรีเร้กเก้สัญชาติไทย สังกัดค่าย โมอายมิวสิก มีเพลงฮิตอย่าง "เกาะสมุย"

**ประวัติ**
ดีฟโอซี เป็นวงดนตรีที่มีเนื้อหาเกี่ยวกับทะเล โดยมีลักษณะดนตรีเป็นเร้กเก้เป็นหลักและผสมผสานกับดนตรีอื่นๆ เช่น สกา สามช่า และ โซล
ตัววงนั้นเกิดจากการรวมตัวของกลุ่มนักดนตรี ซึ่งส่วนใหญ่จบการศึกษามาทางด้านดนตรีจากมหาวิทยาลัยต่างๆกัน บางส่วนเป็นเพื่อนกันมาตั้งแต่สมัยมัธยม บางส่วนได้ทำความรู้จักจากสังคมนักดนตรีทาง อินเทอร์เน็ต บางส่วนเป็นนักดนตรีอาชีพและเคยมีผลงานในอดีตมาแล้ว โดยได้รวมตัวกันตั้งแต่ เดือนกันยายน ปี พ.ศ. 2551 ในช่วงแรกเป็นวงดนตรีที่เล่นเพลงในแนว โซล และ ดิสโก้ เป็นหลัก โดยมีงานเล่นประจำในผับและสถานบันเทิงในกรุงเทพมหานคร  หลังจากนั้นในเดือนพฤศจิกายน ได้มีการเปลี่ยนแปลงตัวนักร้องนำ และได้ตั้งชื่อวงใหม่ว่า ดีฟโอซี และปรับเปลี่ยนมาเล่นเพลงเร้กเก้เป็นหลัก  
ต้นปี 2552 ดีฟโอซีได้เริ่มต้นเข้าห้องบันทึกเสียงที่ โมอายมิวสิก โดยทำการบันทึกเสียงผลงานเพลงที่แต่งขึ้นเองโดย เอก นักร้องนำ มีโมกข์ โมอาย เป็น วิศวกร ช่วยในการทำ โปรดักชัน และได้ทำการปล่อยซิงเกิ้ลและ มิวสิกวิดีโอแรกของวงมาในเพลง เกาะสมุย ซึ่งได้รับความนิยมแพร่หลาย ถือเป็นวงเรกเก้คลื่นลูกใหม่ที่ได้รับความนิยมไปทั่วประเทศ  และวงได้ปล่อยซิงเกิ้ลเพลงถัดมาทั้ง เรกเก้หน้าฝน เกาะเสม็ด Reggae Cocktail ซึ่งได้รับความนิยมในหมู่แฟนเพลงเร้กเก้สกาทั่วประเทศ   และเดือน มิถุนายน 2552 ได้ปล่อยอัลบั้มเต็ม On The Beach วางแผงอย่างเป็นทางการ
ช่วงปี 2552-2553  ดีฟโอซีอยู่ในช่วงทัวร์คอนเสิร์ตทั่วประเทศ และเริ่มทำอัลบั้มเพลงชุดต่อไป 

**ผลงาน**

**อัลบั้ม**
 On The Beach (2552)

**สมาชิก**
 ชลขจร ทองพบ(ร้องนำ)- ณวรา สรรพอุดม (เบส) (2009-2012)- นทพล ศรีสะอาด (เบส) (2012-2014)- วีระวัฒน์ จันทกุล (กีต้าร์)- จักรพงษ์ มงคลยศ (กลอง)- อนันทกุล แก้วสำรวย (ทรัมเป็ต)- กิจขจร พูลสวัสดิ์ (แซกโซโฟน)- นพกร เนียมทอง (เพอร์คัสชั่น)- พณัฐสรณ์ หลักซุม (อะบอริจิ้น เพอร์คัสชั่น)
*สันติภาพ ขออ้อมกลาง (คีย์บอร์ด)

**แหล่งข้อมูลอื่น **
http://www.facebook.com/deeposeaband
หมวดหมู่:กลุ่มดนตรีเร้กเก้สัญชาติไทย
องค์ชายยองโพ

เจ้าชายย็องโพ เป็นราชโอรส องค์เล็กในพระเจ้ากึมวา และเป็นพระอนุชาโดยสายพระโลหิต ใน พระเจ้าแทโซ 
เสด็จขึ้นเป็น เจ้าผู้ครองเมืองพูยอ สืบต่อจาก พระเจ้าแทโซกษัตริย์องสุดท้าย ในฐานะเจ้าประเทศราชของอาณาจักรโกคูรยอ จากการสถาปนาของพระเจ้าแดมูซิน
ซึ่งในรัชสมัยของ พระองค์ นั้น ทรงอยู่ในความดูแลของโกคูรยอ มาโดยตลอด และมิได้ทรง คิดที่จะรวบรวมแผ่นดินโดยประการใด
ซึ่งในรัชสมัยของพระองค์ นั้น หัวเมืองพูยอ ยังคงตั้งมั่นอยู่ได้ดังเดิม เพียงแต่เป็นเมืองประเทศราชเท่านั้น
พระองค์ มีราชโอรส ทรงพระนามว่า  เจ้าโทจิน ซึ่งได้ดำรงตำแหน่งเป็นแม่ทัพ คนสำคัญในสมัยของ พระเจ้าแทโซ และเคยเป็นเพื่อนคนสนิทของพระเจ้าแดมูซิน เป็นผู้ที่หลงรัก ท่านหญิงยอนซึ่งเป็นพระมารดาขององค์ชายโฮดง
ซึ่งต่อมาโทจินได้ เสียชีวิตลง จากสงคราม พูยอกับโกคูรยอ
เมื่อเจ้ายองโพ สิ้นพระชนม์ลง โดย ไม่มี ทายาทสืบต่อ จึงทำให้ หัวเมืองพูยอ ได้ล่มสลายลง อย่างจริงจัง 
นับแต่นั้นมา เมืองพูยอ จึงกลายเป็นหัวเมืองหนึ่งของโกคูรยอไปในที่สุด